Chinezii iau luna pe bucăți: au lansat o misiune pentru a aduce sol lunar pe Pământ.
China va deveni a treia națiune care aduce sol lunar pe Pământ. Misiunea Chang’e 5 va aseleniza spre sfârșitul săptămânii. Scopul misiunii este colectarea a 2 kilograme de mostre de sol.
China revine pe Lună, cu misiunea de a colecta mostre de sol lunar. Misiunea Chang’e 5 a decolat cu succes de pe cosmodromul din Wenchang.Dacă totul merge bine, spre finalul săptămânii, misiunea va ajunge pe o orbită lunară. De acolo vor porni spre Lună două moduluri – unul de operare și unul de decolare.Modulul de operare va studia suprafața lunară prin camere, spectrometre și radar. Însă principalul obiectiv este colectarea a 2 kilograme de mostre de sol lunar. După asta, containerul cu mostre va fi transferat pe modulul de decolare, care îl va duce pe Pământ.Misiunea va reveni pe Terra la mijlocul lunii decembrie. Va fi prima astfel de operațiune realizată după misiunea sovietică Luna 24, din 1967.